ΕΦΗΜΕΡΙΕ ΤΗΣ ΚΥΒΕΡΝΗΣΕ® 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΔΙΑΤΑΓΜΑΤΑ 


Έγκριση πολεοδομικής μελέτης του οικισμού Αιγινίου του Δήμου Αιγι- 
νίου (Ν. Πιερίοις). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/85 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 «περί σχεδίων πόλεων 
χ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3 αυτού. 

3. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 16 
όπως τροποποιήθηκαν με το άρθρο 13 του Ν. 1647/86 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 141/ 
Α). 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αρ. 37036/1758/87 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολεο- 
δομικού Σχεδίου (ΓΠΣ) του οικισμού Αιγινίου του Δήμου Αιγινίου (Ν. 
Πιερίας)» (ΦΕΚ 803/Δ/87). 

6. Την υπ αρ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Αμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ αρ. Υ. 1436/15.10.1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεοανάκι» 
(ΦΕΚ 549/Β). 

8. Την υπ’ αρ. 208/87 γνωμοδότηση του Δημοτικού Συμβουλίου 
Αιγινίου. 

9. Την κατά τη συνεδρίαση της 13.1.88 (θέμα 2ο) γνωμοδότηση του 
Συμβουλίου Χωροταξίας, Οικισμού και Περιβάλλοντος Ν. Πιερίας. 

10. Την υπ’ αρ. 367/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: α) Το πολεοδομικό σχέδιο του οικισμού Αιγινίου του Δή¬ 
μου Αιγινίου (Ν. Πιερίοις) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων πλατείας, παιδικών 


χαρών, στάθμευσης, γηπέδων, πρασίνου, πάρκου και χώρου γυμνασίου 
- λυκείου, κέντρου υγείοες, εκπαίδευσης, εμποροπανήγυρης, αθλητικών 
εγκαταστάσεων, κτηνιατρείου και σταθμού υπεραστικών λεωφορείων, 
β) η τροποποίηση του εγκεκριμένου σχεδίου του ίδιου δήμου στα όρια 
σύνδεσής του με την παραπάνω περιοχή με τη μετατόπιση ρυμοτομικών 
γραμμών και μετατροπή οικοδομήσιμων χώρων σε κοινόχρηστους, χώ¬ 
ρου πλατείας και πρασίνου και μετατροπή ιτμήματος του νεκροταφείου 
σε χώρου πάρκου όπως οι ρυθμίσεις αυτές φαίνονται στα 14 σχετικά 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με την υπ’ αρ. 
41128/1988 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός του οικισμού του οποίου το 
πολεοδομικό σχέδιο εγκρίνεται με το άρθρο 1 του παρόντος όπως στα 
επόμενα άρθρα. 

Άρθρο 3. 

1. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Α καθορίζονται χρήσεις αμιγούς κατοικίας όπως 
προσδιορίζονται στο άρθρο 2 του από 23.2.87 Π. Δ/τος (ΦΕΚ 166/Δ/ 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Β καθορίζονται χρήσεις γενικής κατοικίας όπως 
προσδιορίζονται στο άρθρο 3 του παραπάνω Π. Δ/τος. 

3. Στους λοιπούς οικοδομήσιμους χώρους καθορίζονται χρήσεις των 
με στοιχείο Β οικοδομήσιμων χώρων με εξαίρεση τα πρατήρια βενζίνης. 

Άρθρο 4, 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους 4, 5 και 6 μέτρων όπως φαίνεται στα σχετικά διαγράμ¬ 
ματα. 

Άρθρο 5. 

Α) Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: 15 μέτρα. 

Ελάχιστον εμβαδόν: 400 τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: 

α) Έχουν κατά τη δημοσίευση του παρόντος δ/τος 

ελάχιστο πρόσωπο: 12 μέτρα. 

ελάχιστο εμβαδόν: 250 τ.μ. 

_ β) Προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/83 εφόσον έχουν: 

ελάχιστο πρόσωπο: 8 μέτρα, 

ελάχιστο εμβαδόν: 120 τ.μ. 

Υ) Εχουν παραχωρηθεί από το Δημόσιο με όποιες διαστάσεις είχαν 
όταν παραχωρήθηκαν. 

3. Επιπλέον των διατάξεων των προηγουμένων παραγράφων 1 χαι 
2 τα οικόπεδα θεωρούνται άρτια και οικοδομήσιμα εφόσον στο οικοδο¬ 
μήσιμο τμήμα τους εγγράφεται κάτοψη κτιρίου με ελάχιστη πλευρά 5 
μέτρα και ελάχιστο εμβαδόν 50 τ.μ. 

4. Μέγιστο ποσοστό κάλυψης των οικοπέδων 60% της επιφάνειας 
τους. 

5. Συντελεστής δόμησης 0,8. 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης 70% για οι¬ 
κόπεδα εμβαδού μικρότερου των 150 τ.μ. εφόσον η συνολική επιφάνεια 
ορόφων δεν υπερβαίνει τα 120 μ 2 . 

Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι την 10.3.82 αφού αφαιρεθεί το εμβαδόν της 
εισφοράς σε γη που καθορίζεται στο Ν. 1337/83. 

7. Μέγιστο επιτρεπόμενο ύψος κτιρίων 11 μέτρα το οποίο προσαυξά¬ 
νεται κατά 1,80 μέτρα σε περίπτωση κατασκευής στέγης της οποίας η 
κλίση δεν μπορεί νοι υπερβαίνει τα 35%. 


8, Στον κοινόχρηστο χώρο με στοιχείο Γ επιτρέπεται η κατασκευή 
αναψυκτηρίου με μέγιστη συνολική επιφάνεια 200 τ.μ. και μέγιστο 
ύψος 5 μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Ιουλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΟΡΟΙ ΔΟΜΗΙΗΧ 

ΝΟΜΑΡΧΙΑ ΠΙΕΡΙΑΣ 
ΔΙΕΥΘΥΝΣΗ ΠΟΛΕΟΔΟΜΙΑΣ 

ΙΜυΐνΐ ΑΗΚΙΑ ΠΙΕΡΙΑ! 
ΔΙΕΥΘΥΝΣΗ ΠΟΛΕΟΔΟΜΙΑ» 


ΚΤΗΜ ΑΤΟΛΟΓ ΙΚΟ ΔΙΑΓΡΑΜΜΑ 

